text: Kold sæsonstart
  19 marts 2013 kl. 15.36
  I den kommende weekend åbner en lang række dyre- og forlystelsesparker for at få de påskebesøgende indenfor, men det kolde vejr er kommet på tværs.
  Lintrup Safari Zoo Park ved Rødding forsøger at sætte gang i forretningen ved at nedsætte entreprisen med 50 procent.
  - Vi er dybt afhængige af vejret. Det må hverken være for koldt eller for varmt, siger Kristian Jessen Hansen, ejer af Lintrup Safari Zoo Park.
  Han mener, at påsken falder lidt for tidligt.
  For eksempel kan en abeø i parken ikke blive befolket, da aberne vil løbe væk over isen omkring øen.
  Lintrup Safari Zoo Park vil forsøge at tilpasse sig det omskiftelige danske vejr ved at få flere dyr, der kan klare sig udendørs i det danske klima.
  